pythainlp/thai-wiki-dataset-v3 huggingface dataset:
กลุ่มรัฐกะเหรี่ยงแดง

กลุ่มรัฐกะเหรี่ยงแดง (ကရင်နီပြည်နယ်များ; Karenni States) หรือเรียก เมืองยางแดง เป็นชื่อเรียกกลุ่มรัฐของชาวกะเหรี่ยงแดง ซึ่งปัจจุบันอยู่ในพื้นที่ของรัฐกะยา ประเทศพม่า ดินแดนนี้อยู่ทางใต้ของสหพันธรัฐชานและทางตะวันออกของพม่าของอังกฤษ รัฐบาลของบริติชอินเดียและพระเจ้ามินดงแห่งราชวงศ์อลองพญา ได้ลงนามในสนธิสัญญารับรองเอกราชของกลุ่มรัฐกะเหรี่ยงแดงใน พ.ศ. 2418 ดินแดนนี้ไม่เคยถูกผนวกเป็นส่วนหนึ่งของพม่าของอังกฤษ เมื่อพม่าได้รับเอกราช กลุ่มรัฐกะเหรี่ยงแดงกลายเป็นรัฐกะยาแต่ตั้งแต่ 29 เมษายน พ.ศ. 2502 ทั้งรัฐชานและรัฐกะยาถูกปกครองโดยรัฐบาลพม่าโดยตรง
== ประวัติศาสตร์ ==
ไม่มีข้อมูลทางประวะติศาสตร์ที่ชัดเจนของกลุ่มรัฐกะเหรี่ยงแดงก่อนพุทธศตวรรษที่ 24 จากหลักฐานยุคต้นของกลุ่มรัฐเหล่านี้ปรากฏเพียงว่ากลุ่มรัฐเหล่านี้ปกครองโดยเจ้าฟ้าและอยู่ภายใต้การควบคุมของเจ้าฟ้าไทใหญ่
=== การปกครองของอังกฤษในพม่า ===
ใน พ.ศ. 2407 เจ้าฟ้ากะเหรี่ยงแดงได้ร้องขอให้อังกฤษเข้ามาอารักขา แต่อังกฤษไม่ได้แสดงความสนใจ หลังจากเจ้าฟ้าพระองค์นั้นสิ้นพระชนม์ใน พ.ศ. 2412 โอรสทั้งสององค์หวั่นเกรงการรุกรานของพม่าจึงร้องขอการคุ้มครองจากอังกฤษ แต่อังกฤษปฏิเสธ เมื่อพม่าต้องการรวมเขตของกะเหรี่ยงแดงเข้ามาในการปกครอง อังกฤษได้รับรองความเป็นเอกราชของรัฐทั้งสี่ ซึ่งต่อมา รัฐกะเหรี่ยงแดง 4 รัฐคือบอละแค นามเมกอน นองปาเล และเจโบจี ถือเป็นรัฐในอารักขาของอังกฤษตั้งแต่ 21 มิถุนายน พ.ศ. 2418 ส่วนกันตรวดีถือว่าเป็นเอกราชแต่ไม่อยู่ภายใต้การอารักขาของอังกฤษ
กลุ่มรัฐกะเหรี่ยงแดงมีสถานะเป็นเมืองขึ้นของพม่าของอังกฤษใน พ.ศ. 2435 เมื่อผู้ปกครองของกลุ่มรัฐเหล่านี้ยอมรับข้าหลวงจากรัฐบาลอังกฤษ ต่อมา ในวันที่ 10 ตุลาคม พ.ศ. 2465 กลุ่มรัฐกะเหรี่ยงแดงและรัฐชานได้รวมกันเป็นสหพันธรัฐชานภายใต้การดูแลข้าหลวงอังกฤษซึ่งดูแลกลุ่มรัฐว้าด้วย
ในวันที่ 27 พฤษภาคม พ.ศ. 2485 ระหว่างสงครามโลกครั้งที่ 2 รัฐเชียงตุงถูกรุกรานโดยกองทัพพายัพของไทย ต่อมา สนธิสัญญาระหว่างจักรวรรดิญี่ปุ่นกับจอมพล ป. พิบูลสงครามของไทยในเดือนธันวาคม ปีเดียวกันนั้น ได้ยกดินแดนเชียงตุงและเมืองพานรวมทั้งกะเหรี่ยงแดงตะวันออก การผนวกเกิดขึ้นเมื่อ 1 สิงหาคม พ.ศ. 2486 ไทยได้คืนดินแดนที่ผนวกนี้ใน พ.ศ. 2488 และยกเลิกการอ้างสิทธิเหนือเชียงตุงอย่างเด็ดขาดในพ.ศ. 2489 เพื่อเข้าเป็นสมาชิกสหประชาชาติ และถอนตัวจากการต้องเป็นผู้แพ้สงครามเพราะเข้าร่วมกับฝ่ายอักษะ
=== หลังจากพม่าได้รับเอกราช ===
รัฐธรรมนูญของสหภาพพม่า พ.ศ. 2490 ได้ให้กลุ่มรัฐกะเหรี่ยงแดงรวมเข้ากับสหภาพพม่าในฐานะรัฐเดียวคือรัฐกะเหรี่ยงแดงและสามารถแยกตัวออกมาได้หลังจากรวมกันแล้ว 10 ปี ใน พ.ศ. 2495 ดินแดนเมืองไปที่เคยอยู่ในรัฐชานได้ถูกนำมารวมกับรัฐกะเหรี่ยงแดงและเปลี่ยนชื่อเป็นรัฐกะยา
== รัฐ ==
รัฐในกลุ่มรัฐกะเหรี่ยงแดงมี 5 รัฐ โดยแบ่งเป็นสองบริเวณคือ
กะเหรี่ยงแดงตะวันตก อยู่ทางฝั่งตะวันตกของแม่น้ำสาละวิน ประกอบด้วย 4 รัฐคือ บอละแค นามเมกอน นองปาเล และเจโบจี
กันตรวดี อยู่ทางฝั่งตะวันออกของแม่น้ำสาละวิน บางครั้งเรียกกะเหรี่ยงแดงตะวันออก เคยถูกผนวกรวมกับสหรัฐไทยเดิมของไทยระหว่างช่วงสงครามโลกครั้งที่ 2
==อ้างอิง==
==แหล่งข้อมูลอื่น==
The Imperial Gazetteer of India
"Gazetteer of Upper Burma and the Shan states"
Karenni Ethnicity
รัฐสิ้นสภาพในประเทศพม่า
โตเกียวกูล

โตเกียวกูล  เป็นการ์ตูนญี่ปุ่นแนวเซเน็ง โดย ซุย อิชิดะ ซึ่งได้รับการตีพิมพ์ลงในนิตยสาร ยังค์จัมป์รายสัปดาห์ ของสำนักพิมพ์ชูเอชะ ระหว่างปี พ.ศ. 2554–2557 ซึ่งฉบับมังงะมีอยู่ด้วยกันทั้งหมด 14 เล่ม ต่อมา ได้ถูกนำไปสร้างเป็นอนิเมะ โดยสตูดิโอปิเอโรซึ่งมีอยู่สี่ภาคหลัก และตอนพิเศษอีกสองตอน ดังนี้
- โตเกียวกูล (Tokyo Ghoul)  ออกอากาศระหว่าง กรกฎาคม–กันยายน พ.ศ. 2557
- โตเกียวกูล √A (Tokyo Ghoul √A)  ออกอากาศระหว่าง มกราคม–มีนาคม พ.ศ. 2558
- โตเกียวกูล [แจ็ค] (Tokyo Ghoul［JACK］)  ออกอากาศแบบตอนเดียวใน วันที่ 30 กันยายน 2558
- โตเกียวกูล [ปินโตะ] (Tokyo Ghoul［PINTO］)  ออกอากาศแบบตอนเดียวใน วันที่ 25 ธันวาคม 2558
- โตเกียวกูล:รี (Tokyo Ghoul:Re)  ออกอากาศระหว่าง เมษายน-มิถุนายน พ.ศ. 2561
- โตเกียวกูล:รี ซีซัน 2 (Tokyo Ghoul:re 2nd Season)  ออกอากาศระหว่าง ตุลาคม-ธันวาคม พ.ศ 2561
ในประเทศไทย เรี่องนี้ได้ลิขสิทธิ์ฉบับมังงะโดยสยามอินเตอร์มัลติมีเดีย ได้สิทธิ์การจัดจำหน่ายทั้งภาคแรก และภาค รี ส่วนฉบับอนิเมะได้ลิขสิทธิ์โดยทีไอจีเอ ได้สิทธิ์การออกฉายและจัดจำหน่ายอนิเมะทั้งสองภาค
== เนื้อเรื่อง ==
ในโตเกียวเขต 20 คาเนกิ เคน เด็กหนุ่มมหาลัย ผู้ซึ่งพ่อและแม่ได้เสียชีวิตไปแล้ว ได้ถูกกูลสาวตนหนึ่งชื่อ ริเสะ หญิงสาวที่เขาชื่นชอบและขอออกเดตด้วย หลอกล่อเขาไปในที่ลับตาคนเพื่อที่จะกินเขา ระหว่างที่กำลังหลบหนีเอาตัวรอด ได้เกิดอุบัติเหตุขึ้นกับ ริเสะ และเขาก็ได้สลบไปด้วยอาการบาดเจ็บสาหัส เมื่อเขาฟื้นขึ้นหลังจากการผ่าตัดรักษาชีวิต เขาก็พบว่ามีความผิดปกติเกิดขึ้นกับตัวเอง และค้นพบว่าตัวเองได้ได้กลายเป็นครึ่งมนุษย์ครึ่งกูล (กูลตาเดียว) และไม่สามารถรับประทานอาหารของมนุษย์ได้ ระหว่างที่เขากำลังทุกข์ทรมานกับความหิวโหย เขาก็ได้รับความช่วยเหลือจากเหล่ากูลที่สังกัดร้านกาแฟนามว่า "อันเทย์คุ" ซึ่งสมาชิกของร้านกาแฟแห่งนี้ล้วนเป็นกูลกันทั้งสิ้น สิ่งเหล่านี้ทำให้ คาเนกิ เคน เริ่มยอมรับในตัวตนของเขา เพื่อที่จะได้เข้าใจการเป็นครึ่งมนุษย์ครึ่งกูล และเรียนรู้วิถีชีวิตของกูล เอาชีวิตรอดในโลกของกูล พร้อมๆกับการที่เขาตัองใช้ชีวิตอย่างเสแสร้ง และปิดบังความจริงเพื่อไม่ให้เพื่อนสนิทเพียงคนเดียวของเขา ฮิเดะ และมนุษย์ทั่วไปได้รับรู้
== ตัวละคร ==
คาเสกิ เคน [金木 研 kaneki ken]
นางาจิกะ ฮิเดะโยชิ [永近 英良 Nagachika Hideyoshi]
คามิชิโระ ริเสะ [神代 利世 Kamishiro Rize]
นิชิโอะ นิชิกิ [西尾 錦 Nishio Nishiki]
คิริชิมะ โทวกะ [霧嶋 董香 Kirishima Touka]
โยชิมุระ [芳村 Yoshimura]
โยโมะ เร็นจิ [四方 蓮示 Yomo Renji]
อุตะ [ウタ Uta]
ฟูเองุจิ ฮินามิ [笛口 雛実 Fueguchi Hinami]
ฟูเองุจิ เรียวโกะ [笛口 リョーコ Fueguchi Ryouko]
ซึกิยามะ ชู [月山 習 Tsukiyama Shuu]
มาโดะ คุเรโอะ  [真戸 呉緒 Mado Kureo]
อาม่อน โคทาโร่ [亜門 鋼太朗 Koutarou Amon]
โอโมริ ยาคุโมะ (เจสัน) [大守 八雲 Oomori Yakumo]
คิริชิมะ อายาโตะ [霧嶋 絢都 Kirishima Ayato]
== รายชื่อตอน ==
== แหล่งข้อมูลอื่น ==
โตเกียวกูล ที่ ยังค์จัมป์รายสัปดาห์ 
เว็บไซต์อนิเมะอย่างเป็นทางการ 
ดูโตเกียวคูลทุกตอนแบบถูกลิขสิทธิ์ ได้ที่ TrueID Movie 
มังงะที่ตีพิมพ์ในปี พ.ศ. 2554
อนิเมะที่ออกฉายในปี พ.ศ. 2557
อนิเมะที่ออกฉายในปี พ.ศ. 2558
มังงะที่ตีพิมพ์ในปี พ.ศ. 2557
ปิเอโร (บริษัท)
ทูนามิ
กะเหรี่ยงแดงตะวันตก

กะเหรี่ยงแดงตะวันตก (Western Karenni) เป็นการรวมเรียกกลุ่มรัฐกะเหรี่ยงแดง 4 รัฐที่อยู่ทางฝั่งตะวันตกของแม่น้ำสาละวิน ได้แก่ บอละแค นามเมกอน นองปาเล และเจโบจี ในวันที่ 21 มิถุนายน พ.ศ. 2418 รัฐบาลของบริติชอินเดียและพระเจ้ามินดงแห่งราชวงศ์อลองพญา ได้ลงนามในสนธิสัญญารับรองเอกราชของกะเหรี่ยงแดงตะวันตก ในวันที่ 23 มกราคม พ.ศ. 2434 กะเหรี่ยงแดงตะวันตกเข้าเป็นรัฐในอารักขาของบริติชอินเดีย
ใน พ.ศ. 2407 เจ้าฟ้ากะเหรี่ยงแดงได้ร้องขอให้อังกฤษเข้ามาอารักขา แต่อังกฤษไม่ได้แสดงความสนใจ หลังจากเจ้าฟ้าพระองค์นั้นสิ้นพระชนม์ใน พ.ศ. 2412 โอรสทั้งสององค์หวั่นเกรงการรุกรานของพม่าจึงร้องขอการคุ้มครองจากอังกฤษ แต่อังกฤษปฏิเสธ เมื่อพม่าต้องการรวมเขตของกะเหรี่ยงแดงเข้ามาในการปกครอง อังกฤษได้รับรองความเป็นเอกราชของรัฐทั้งสี่ ซึ่งต่อมา รัฐเหล่านี้ถือเป็นรัฐในอารักขาของอังกฤษตั้งแต่ 21 มิถุนายน พ.ศ. 2418
==อ้างอิง==
รัฐสิ้นสภาพในประเทศพม่า
กันตรวดี

กันตรวดี (Kantarawadi  หรือ Gantarawadi) เป็นรัฐหนึ่งในกลุ่มรัฐกะเหรี่ยงแดง ซึ่งปัจจุบันอยู่ในรัฐกะยา ประเทศพม่า บางครั้งเรียก กะเหรี่ยงแดงตะวันออก เพราะตั้งอยู่บนฝั่งตะวันออกของแม่น้ำสาละวิน
== ประวัติศาสตร์ ==
กลุ่มรัฐกะเหรี่ยงแดงหรือยางแดง เป็นดินแดนอิสระที่ปกครองด้วยเจ้าฟ้าและถูกควบคุมโดยเจ้าฟ้าไทใหญ่มาแต่เดิม ในราวพุทธศตวรรษที่ 24 มีรัฐที่เป็นเอกราชโดยสมบูรณ์ 5 รัฐ ต่อมา ใน พ.ศ. 2407 เจ้าฟ้ากะเหรี่ยงแดงได้ร้องขอให้อังกฤษเข้ามาอารักขา แต่อังกฤษไม่ได้แสดงความสนใจ หลังจากเจ้าฟ้าพระองค์นั้นสิ้นพระชนม์ใน พ.ศ. 2412 โอรสทั้งสององค์หวั่นเกรงการรุกรานของพม่าจึงร้องขอการคุ้มครองจากอังกฤษ แต่อังกฤษปฏิเสธ เมื่อพม่าต้องการรวมเขตของกะเหรี่ยงแดงเข้ามาในการปกครอง อังกฤษได้รับรองความเป็นเอกราชของรัฐทั้งสี่ ซึ่งต่อมา รัฐกะเหรี่ยงแดง 4 รัฐคือบ่อลาแก นามเมกอน นองปาเล และเจโบจี ถือเป็นรัฐในอารักขาของอังกฤษตั้งแต่ 21 มิถุนายน พ.ศ. 2418 ส่วนกันตรวดีถือว่าเป็นเอกราชแต่ไม่อยู่ภายใต้การอารักขาของอังกฤษ กันตรวดีเริ่มส่งบรรณาการให้อังกฤษในสมัยเจ้าฟ้าลอปอเมื่อ พ.ศ. 2431 ต่อมาเจ้าฟ้าลาวีที่ครองเมืองต่อมาได้ยอมจ่ายบรรณาการ 5,000 รูปีให้แก่อังกฤษเพื่อประกันตำแหน่งเจ้าฟ้าของตน
ในวันที่ 27 พฤษภาคม พ.ศ. 2485 ระหว่างสงครามโลกครั้งที่ 2 รัฐเชียงตุงถูกรุกรานโดยกองทัพพายัพของไทย ต่อมา สนธิสัญญาระหว่างจักรวรรดิญี่ปุ่นกับจอมพล ป. พิบูลสงครามของไทยในเดือนธันวาคม ปีเดียวกันนั้น ได้ยกดินแดนรัฐกันตรวดีซึ่งอยู่ระหว่างชายแดนไทยกับแม่น้ำสาละวินให้เป็นส่วนหนึ่งของสหรัฐไทยเดิม ซึ่งมีดินแดนเชียงตุงและเมืองพาน การผนวกเกิดขึ้นเมื่อ 1 สิงหาคม พ.ศ. 2486 ไทยได้คืนดินแดนที่ผนวกนี้ใน พ.ศ. 2488 และยกเลิกการอ้างสิทธิเหนือดินแดนนี้ในพ.ศ. 2489 เพื่อเข้าเป็นสมาชิกสหประชาชาติ และถอนตัวจากการต้องเป็นผู้แพ้สงครามเพราะเข้าร่วมกับฝ่ายอักษะ
==อ้างอิง==
รัฐสิ้นสภาพในประเทศพม่า
แมนยูนิเวิร์สโมเดล 2013

นายแบบจักรวาล 2013 (Men Universe Model 2013) เป็นการจัดการประกวดนายแบบจักรวาลครั้งที่ 6 จัดขึ้นเมื่อวันที่ 31 พฤษภาคม พ.ศ. 2556 ณ ซานโตโดมิงโก, สาธารณรัฐโดมินิกัน ในปีนี้มีผู้เข้าประกวด 29 คน จากทั่วโลก โดยราฟาเอล อาร์มาโด ชาเบซ เบลัซเกซ จากริเวียรา มายา ครองตำแหน่งนายแบบจักรวาลประจำปีนี้
== ผลการประกวด ==
=== ลำดับที่ ===
=== รางวัลพิเศษ ===
{| border="2" cellpadding="2" cellspacing="0" style="margin: 0 1em 0 0; background: #f9f9f9; border: 1px #aaa solid; border-collapse: collapse; font-size: 95%;"
|- style="background:#efefef;"
! รางวัล
! ผู้ชนะ
! ประเทศ
|-
! นายแบบมิตรภาพ
|| ราอุล ซุการ์ มิยา
|
|-
! ชุดประจำชาติยอดเยี่ยม
|| เอ็นโตมาร์ ฟรานซิสโก
|
|-
! Best on Runway
|| มาร์โก บัฟฟาร์ดิ
|
|}
==== นายแบบรูปร่างดี ====
== ผู้เข้าประกวด ==
– อัลเบอร์โต โคลิโน
– จานนี เซนนีเซล
– มูริโญ เซร์คีโอ เดล อันกาซาน
– เจา เปาลู อันเดรีย
– จอห์น ดิดิเยร์ มาฮอพ
– ดูเวอ การ์บาคัล
– เอ็นโตมาร์ ฟรานซิสโก
– โชเซ โปเตรา
– มิโรสลาฟ โกแลนยา
– วอลเตอร์ ปิเนด้า
– ไคเม ซานเชซ ซานทานแดร์
– คอร์เค ปานาเมโย
– ไทรีส กายสัน
– กิลเบอ เบนจามิน กูเตียร์เรซ ปอนเซ
– มาร์โก บัฟฟาร์ดิ
– ออกัสตัส โชเซ เซนเตโน เกตรา
– เซร์คีโอ เฟลีเป เมแลนเดซ เรโบโย
– อานูเฟด โรซาริโอ
– อาเลกซิส เคซุส เดซการ์โซ
– เอียน โทส การ์เซีย
– ราฟาเอล อาร์มาโด ชาเบซ เบลัซเกซ
– คอร์เค บรอธ โมตา
– อาซิซ กาย
– คาโรล ปารติโก
– แมตแจ๊ส คูเมจ
– ราอุล ซุการ์ มิยา
– แอนดรู เอมิลิโอ คาบัน
– อีวาน โรเบลส
– คริสเตียน โยฮัน โรดรีเกซ ฟลอเรส
== อ้างอิง ==
== แหล่งข้อมูลอื่น ==
[http://www.bellezavenezolana.net/MrUniverseModel/2011/menu.htm] 
นายแบบจักรวาล 
แมนยูนิเวิร์สโมเดล
สิมโพย

สิมโพย (Shen Pei; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก เป็นที่ปรึกษาคนสำคัญของอ้วนเสี้ยว
== ประวัติ ==
สิมโพย เป็นชาวเมืองอุ้ยจวิ้น มีฉายาว่า เจิ้งหนาน เป็นคนเข้มแข็ง เด็ดขาด ซื่อสัตย์สุจริต ใจใหญ่ ชำนาญในการรบ เป็นนายทหารที่อ้วนเสี้ยวศรัทธาและไว้วางใจมาก ในการรบครั้งสำคัญที่กัวต๋อ สิมโพยเป็นผู้ออกความคิดสร้างเนินดินขึ้นรอบค่ายโจโฉ แล้วให้ทหารขึ้นระดมยิงเกาทัณฑ์เข้าไปในค่าย ทำให้ทหารโจโฉเสียขวัญ เมื่ออ้วนเสี้ยวตายแล้ว สิมโพยยังคงต่อสู้กับโจโฉ ป้องกันแคว้นกิจิ๋วอย่างเต็มที่ ให้ทหารยิงเกาทัณฑ์ฆ่าโจโฉที่ควบม้าเข้ามาใกล้กำแพงเมือง เกาทัณฑ์ถูกหมวกโจโฉทะลุ ในที่สุด โจโฉขุดคลองระบายน้ำท่วมเมืองกิจิ๋ว แล้วเข้ายึดจับตัวสิมโพยได้ จึงเกลี้ยกล่อมให้ยอมสวามิภักดิ์แต่โดยดี สิมโพยยืนหยัดว่า ถ้ามีชีวิตอยู่ก็ขอเป็นข้าของอ้วนเสี้ยว ถ้าหาชีวิตไม่แล้วก็ขอเป็น ผีรับใช้อ้วนเสี้ยวต่อไป โจโฉจนใจ ต้องสั่งให้เอาตัวไปตัดศีรษะ ก่อนที่บู๋ซุจะลงดาบ สิมโพยขอกระทำคำนับนายซึ่งอยู่ทางทิศเหนือแล้วจึงให้ฟันคอ ความทราบถึงโจโฉ ได้กล่าวว่า “สิมโพยนี้มีความสัตย์ซื่อต่อนายนัก ผู้ใดจะทำราชการไปข้างหน้า จงดูเยี่ยงอย่างสิมโพยเถิด”
== ดูเพิ่ม ==
สามก๊ก
อ้วนเสี้ยว
สิมโพย
ข้าราชการของอ้วนเสี้ยว
คริส วิลเลียมส์

คริส วิลเลียมส์ (Chris Williams) เป็นผู้กำกับภาพยนตร์ นักเขียนบทภาพยนตร์ และแอะนิเมเตอร์ชาวอเมริกัน ในวอลท์ ดิสนีย์ แอนิเมชัน สตูดิโอส์  เป็นผู้กำกับภาพยนตร์สั้น Glago's Guest และเป็นผู้กำกับร่วมของภาพยนตร์เรื่อง โบลท์ ซูเปอร์โฮ่ง ฮีโร่หัวใจเต็มร้อย และ บิ๊กฮีโร่ 6
==ประวัติ==
วิลเลียมส์เกิดที่รัฐมิสซูรี และใช้ชีวิตช่วง 25 ปีแรกที่เมืองวอเตอร์ลู รัฐออนแทรีโอ ประเทศแคนาดา ที่ซึ่งพ่อของเขาเป็นอาจารย์สอนวิชาจิตวิทยาที่มหาวิทยาลัยวอเตอร์ลู วิลเลียมส์ศึกษาที่วิทยาลัยเชอริดัน ในหลักสูตรแอนิเมชัน หลังจากจบการศึกษาก็ได้เข้าทำงานกับดิสนีย์ และย้ายมาอยู่ที่ลอสแอนเจลิส
วิลเลียมส์ได้ร่วมทำงานในแผนกเนื้อเรื่องของภาพยนตร์ มู่หลาน, จักรพรรดิกลายพันธุ์ อัศจรรย์พันธุ์ต๊อง, และ มหัศจรรย์หมีผู้ยิ่งใหญ่ ในเดือนกุมภาพันธ์ พ.ศ. 2550 ได้มีการประกาศว่าวิลเลียมส์จะเป็นผู้กำกับภาพยนตร์ชื่อเรื่องว่า American Dog ซึ่งต่อมาใช้ชื่อเรื่องว่า Bolt (โบลท์ ซูเปอร์โฮ่ง ฮีโร่หัวใจเต็มร้อย) โดยเป็นผู้กำกับร่วมกับไบรอน โฮเวิร์ด
ในเดือนกรกฎาคม พ.ศ. 2553 มีการรายงานจากหลายแหล่งข่าวว่าวิลเลียมส์จะเป็นผู้กำกับภาพยนตร์ที่ดัดแปลงจากนิยายวิทยาศาสตร์เรื่อง The King of the Elves ของฟิลิป เค. ดิก  อย่างไรก็ดี ในเดือนธันวาคม พ.ศ. 2556 ได้มีการประกาศวิลเลียมส์จะได้ร่วมกำกับภาพยนตร์ของดิสนีย์อีกเรื่องหนึ่งคือ บิ๊กฮีโร่ 6  ภาพยนตร์ที่ได้รับแรงบันดาลใจจากการ์ตูนของมาร์เวลคอมิกส์ในชื่อเรื่องเดียวกัน โดยเป็นผู้กำกับร่วมกับดอน ฮอลล์
==ผลงานภาพยนตร์==
== อ้างอิง ==
==แหล่งข้อมูลอื่น==
 ผู้กำกับภาพยนตร์ชาวอเมริกัน
ยูฟ่าแชมเปียนส์ลีก ฤดูกาล 2014–15 รอบแพ้คัดออก

รอบแพ้คัดออก หรือรอบน็อกเอาต์ ในการแข่งขันยูฟ่าแชมเปียนส์ลีก ฤดูกาล 2014–15 เริ่มแข่งขันในวันที่ 17 กุมภาพันธ์ พ.ศ. 2558 (ค.ศ. 2015) จนถึงวันที่ 6 มิถุนายน พ.ศ. 2558 (ค.ศ. 2015) ซึ่งเป็นรอบชิงชนะเลิศ โดยแข่งขันกันที่โอลึมเพียชตาดิโยน ในกรุงเบอร์ลิน ประเทศเยอรมนี
== กำหนดการ ==
การจับสลากแบ่งสายมีขึ้นที่สำนักงานใหญ่ของฟีฟ่า ในเมืองนียง ประเทศสวิตเซอร์แลนด์
== การแข่งขัน ==
รอบแพ้คัดออกหรือรอบน็อกเอาต์นี้มีทั้งหมด 16 ทีมที่ผ่านเข้ารอบมาจากรอบแบ่งกลุ่ม.
โดยแข่งขันกันในระบบเหย้า–เยือน โดยหากประตูรวมทั้ง 2 นัดเท่ากัน นับผลประตูจากการทำประตูในเมื่อเป็นทีมเยือน หากยังเท่ากันอีก ให้ต่อเวลาพิเศษ เป็นเวลา 30 นาที (ครึ่งละ 15 นาที) และหากว่ายังเสมอกันจะมีการยิงลูกโทษที่จุดโทษ เพื่อตัดสินผลแพ้–ชนะ
ในรอบ 16 ทีมสุดท้าย ทีมที่เป็นแชมป์กลุ่มนั้นจะได้เล่นเป็นทีมเหย้าเป็นนัดที่สอง ส่วนทีมรองแชมป์กลุ่มเมื่อจับสลากแล้วจะได้เล่นเป็นทีมเหย้าในนัดแรก
== ทีมที่ผ่านเข้ารอบ ==
==รอบ 16 ทีมสุดท้าย==
โดยจะมีพิธีการจับสลากประกบคู่ในวันที่ 15 ธันวาคม ค.ศ. 2014. รอบ 16 ทีมสุดท้าย นัดแรก จะลงทำการแข่งขันระหว่างวันที่ 17, 18, 24 และ 25 กุมภาพันธ์ ค.ศ. 2015 , และรอบ 16 ทีมสุดท้าย นัดที่ 2 จะลงทำการแข่งขันระหว่างวันที่ 10, 11, 17 และ 18 มีนาคม ค.ศ. 2015.
|}
===นัดแรก===
----
----
----
----
----
----
----
หมายเหตุ
===นัดที่สอง===
รวมผลสองนัด เรอัลมาดริด ชนะ 5–4.
----
รวมผลสองนัด โปร์ตู ชนะ 5–1.
----
รวมผลสองนัด เสมอ 3–3. ปารี แซ็ง–แฌร์แม็ง ชนะด้วยกฏยิงประตูทีมเยือน.
----
รวมผลสองนัด บาเยิร์นมิวนิก ชนะ 7–0.
----
รวมผลสองนัด เสมอ 1–1. อัตเลติโกเดมาดริด ชนะจุดโทษ 3–2.
----
รวมผลสองนัด เสมอ 3–3. มอนาโก ชนะด้วยกฏยิงประตูทีมเยือน.
----
รวมผลสองนัด บาร์เซโลนา ชนะ 3–1.
----
รวมผลสองนัด ยูเวนตุส ชนะ 5–1.
== รอบ 8 ทีมสุดท้าย ==
การจับสลากประกบคู่รอบ 8 ทีมสุดท้ายมีขึ้นในวันที่ 20 มีนาคม ค.ศ. 2015. รอบ 8 ทีมสุดท้าย นัดแรก จะลงทำการแข่งขันระหว่างวันที่ 14 และ 15 เมษายน ค.ศ. 2015, และรอบ 8 ทีมสุดท้าย นัดที่ 2 จะลงทำการแข่งขันระหว่างวันที่ 21 และ 22 เมษายน ค.ศ. 2015.
|}
===นัดแรก===
----
----
----
===นัดที่สอง===
รวมผลสองนัด บาร์เซโลนา ชนะ 5–1.
----
รวมผลสองนัด บาเยิร์นมิวนิก ชนะ 7–4.
----
รวมผลสองนัด เรอัลมาดริด ชนะ 1–0.
----
รวมผลสองนัด ยูเวนตุส ชนะ 1–0.
==รอบรองชนะเลิศ==
การจับสลากประกบคู่รอบรองชนะเลิศมีขึ้นในวันที่ 24 เมษายน ค.ศ. 2015. รอบรองชนะเลิศ นัดแรก จะลงทำการแข่งขันระหว่างวันที่ 5 และ 6 พฤษภาคม 2015, และรอบรองชนะเลิศ นัดที่ 2 จะลงทำการแข่งขันระหว่างวันที่ 12 และ 13 พฤษภาคม ค.ศ. 2015.
|}
===นัดแรก===
----
===นัดที่สอง===
รวมผลสองนัด บาร์เซโลนา ชนะ 5–3.
----
รวมผลสองนัด ยูเวนตุส ชนะ 3–2.
==รอบชิงชนะเลิศ==
รอบชิงชนะเลิศ จะลงแข่งในวันที่ 6 มิถุนายน ค.ศ. 2015 ที่ โอลึมเพียชตาดิโยน ใน เบอร์ลิน, ประเทศเยอรมนี.
== อ้างอิง ==
== แหล่งข้อมูลอื่น ==
UEFA Champions League (เว็บไซต์อย่างเป็นทางการ)
ยูฟ่าแชมเปียนส์ลีก รอบแพ้คัดออก
นางงามจักรวาล 1969

นางงามจักรวาล 1969 (Miss Universe 1969) เป็นการจัดการประกวดนางงามจักรวาลครั้งที่ 18 จัดเมื่อวันที่ 19 กรกฎาคม พ.ศ. 2512 ณ ไมอามีบีช รัฐฟลอริดา ประเทศสหรัฐอเมริกา ในปีนี้มีผู้เข้าประกวด 61 คน จากทั่วโลก โดยมี มาร์ธา แวสคอนเซลลอส ผู้ครองตำแหน่งนางงามจักรวาลปี 1968 เป็นผู้มอบมงกุฏให้กับ กลอเรีย ดิแอซ สาวงามวัย 18 ปีจากประเทศฟิลิปปินส์ ครองตำแหน่งนางงามจักรวาลในปีนี้
==ผลการประกวด==
===ลำดับที่===
==รางวัลพิเศษ==
===ลำดับการประกาศชื่อ===
====15 คนสุดท้าย====
ออสเตรเลีย
ฟินแลนด์
เปรู
ออสเตรีย
นอร์เวย์
ฟิลิปปินส์
อิสราเอล
สหรัฐอเมริกา
ยูโกสลาเวีย
บราซิล
สวีเดน
โคลอมเบีย
ญี่ปุ่น
ชิลี
สวิตเซอร์แลนด์
====5 คนสุดท้าย====
ฟินแลนด์
อิสราเอล
ออสเตรเลีย
ฟิลิปปินส์
ญี่ปุ่น
== คณะกรรมการ ==
เอดิลสัน ซิด วาเรลา
เอลีน ฟอร์ด
ดอง คิงแมน
เดวิด เมอร์ริค
นอร์มา โนแลน - นางงามจักรวาล 1962 จากประเทศอาร์เจนตินา
โมนีค แวน วูเรน
เอิร์ล วิลสัน
== ผู้เข้าประกวด ==
มี 61 ผู้เข้าประกวด ดังต่อไปนี้
- ลิเดีย เอสเธอร์ เปเป
อารูบา - จีนเนตต์ เจียร์แมน
- โจแอน บาร์เรต
- เอวา รูเบอร์-สแตร์
- โจน โบว์
- แดเนียเล โรเอลส์
- แม็กซีน เอส. บีน
- ลุซ มาเรีย โรจาส
โบแนเรอ - จูเลีย นิโคลาส
- เวรา ฟิสเชอร์
- แจคกี เพอร์ริน
-  มาร์ลีน เบเวอร์ลี เซเนเวรัตน์
- โมนิกา ลาร์สัน
- มาร์การิตา เรเยส
- จีนน์ โมโกโม
- คลารา เฟรดา แอนทิลลอน
กือราเซา - อีวอน วาร์เดกเกอร์
- จีนน์ เพอร์เฟลด์
- โรซิโอ การ์เซีย บาเอซ
- โรซานา วินูซา เอสตราดา
- ไมรา แวน เฮกค์
- ฮาร์เรียต เอริกส์สัน
- อากาธ คอกเนต
- เกอร์ซีน โฟรเอเซอร์
- ไอรีน ไดอาแมนตูกลูว
- แอนิตา จอห์นสตัน
- เวลมอด ฮอลเลนเบิร์ก
- เวียร์นา แพรเดส
- คริสติน แทม เหมย-เหมย
- มาเรีย บัลเดิร์สดอตตีร์
- กาวีตา พัมบานี
- แพทริเชีย เบิร์น
- ชาวา เลวี
- ไดอานา คอคโคเรเซ
- แครอล เจอร์โรว
- คิคุโยะ โอสุกะ
- อิม ฮยอนจอง
- มารี แอนโตเนตต์ เบอร์ติเนลลี
- โรสแมรี แวน
- นาตาลี ควินตานา
- กลอเรีย เลติเชีย เฮอร์นานเดซ
- แครอล โรบินสัน
- โซรายา เฮอร์เรรา ชาเวซ
- แพทริเชีย วอล์คเกอร์
- มาเรีย จูเลีย แมนทิลลา เมเยอร์
- กลอเรีย ดิแอซ
- ไอดา เบแตนคอร์ท
- ชีนา ดรูมอนด์
- มาวิส ยัง
- มาเรีย อัมปาโร โรดริโก โรเลนโซ
ซูรินาม - เกรตา นาตเซีย
- บริจิตตา ลินด์ลอฟ
- แพทริซ โซลล์เนอร์
- แสงเดือน แม้นวงศ์
- โซห์รา โบฟาเดน
- อาซรา บอล์คคาน
- จูเลีย มอลเลอร์
- เวนดี ดาสโคมบ์
- มาเรีย โจเซ เยลลิซี ซานเชซ
- เชอร์ลีย์ โจนส์
- นาตาซา โคเซียร์
==รายละเอียดของการประกวด==
ได้รับตำแหน่งนางงามจักรวาลเป็นคนแรกของประเทศ และเป็นคนที่ 3 ของทวีปเอเชีย (ต่อจากญี่ปุ่นและไทย)
ประเทศที่ผ่านเข้ารอบในปีที่แล้วด้วย ได้แก่ , , , , , , , และ 
, ,  เข้ารอบก่อนหน้านี้เมื่อปี 1966
เข้ารอบก่อนหน้านี้เมื่อปี 1965
,  เข้ารอบก่อนหน้านี้เมื่อปี 1963
เข้ารอบก่อนหน้านี้เมื่อปี 1961
ผ่านเข้ารอบเป็นปีที่ 12 ติดต่อกัน
ผ่านเข้ารอบเป็นปีที่ 8 ติดต่อกัน
,  ผ่านเข้ารอบเป็นปีที่ 6 ติดต่อกัน
ผ่านเข้ารอบเป็นปีที่ 3 ติดต่อกัน
ชนะรางวัล นางงามมิตรภาพ เป็นครั้งแรก
ชนะรางวัล ชุดประจำชาติยอดเยี่ยม เป็นครั้งแรก
ชนะรางวัล ขวัญใจช่างภาพ เป็นครั้งแรก
==อ้างอิง==
==แหล่งข้อมูลอื่น==
Miss Universe 1969 
Miss Universe Past Titleholders 
นางงามจักรวาล
ไก่พื้นเมือง

ไก่พื้นเมือง อาจหมายถึง
ความหมายของคำว่า  "ไก่พื้นเมือง"
ไก่พื้นบ้าน - ไก่ชนิดที่เลี้ยงไว้บริโภค เช่น ไก่แดง,ไก่เขียว,ไก่เทา,ไก่สาในจำพวกไก่ตัวใหญ่เรียก ไก่โต้งหรือหมายถึง ไก่ป่าที่เลี้ยงจนเชื่อง
ไก่อู - ไก่ที่ไม่ใช่ไก่ชน หรือไม่ใช่ไก่พันธุ์แท้ ใช้เรียกคู่กันกับไก่ประเภทสวยงาม เช่นไก่แจ้
ไก่ชน - ไก่ชนิดพันธุ์ ที่ใช้สำหรับทำการแข่งขัน ในกีฬาชนไก่ เช่น ไก่เหลืองหางขาว ,ไก่เขียวพาลี ,ไก่ประดู่หางดำ เป็นต้น
หมวดหมู่
หมวดหมู่:ไก่ชน
 
ไก่ชน
ไก่ชน

ไก่ชน หมายถึง ไก่สายพันธุ์พื้นเมือง ซึ่งไก่พื้นเมืองอาจมีการแบ่งเป็นประเภททั่วไปได้ 2 ลักษณะ คือ การเลี้ยงไว้เพื่อประกวดการต่อสู้ และความสวยงาม กับการเลี้ยงไว้เพื่อการฆ่าและบริโภคเนื้อเป็นอาหาร
ไก่ชน เป็นสัตว์เลี้ยงที่ผูกพันกับสังคมทุกชนชั้นมาแต่โบราณ ตามประวัติศาสตร์แม้ในราชสำนักในสมัยสุโขทัยก็มีการเลี้ยงไก่ชน ในวิถีชีวิตตามชนบท ไก่ชน ก็หมายถึงแหล่งอาหารของพวกเขาด้วยเช่นกัน ซึ่งเราพบเห็นได้จากการเลี้ยงได้ทั่วไปในวิถีชีวิตประจำวันของสังคมเกษตรกรรม แต่บางแห่งโดยเฉพาะชาวพุทธ เชื่อว่าเกมกีฬาชนไก่ เป็นกีฬาที่ทารุณ เช่นเดียวกับกีฬาชนวัว และการกัดปลาในกีฬาปลากัด

ถึงแม้เรื่องราวสำหรับไก่ชนของพระราชาจะยังไม่พบประวัติว่าได้รับพระราชทานยศฐาบรรดาศักดิ์เช่นเดียวกับช้างก็ตาม แต่ไก่ชนเป็นสัตว์เลี้ยงที่แสดงถึงศักดิ์ศรีที่ควรหวงแหน เพราะเรื่องราวในวรรณคดีไทยก็ปรากฏอยู่แล้วบ้าง และตำนานวีรกษัตริย์ในที่ต่าง ๆ ก็ปรากฏอยู่แล้วบ้าง และแม้แต่คัมภีร์ในทางศาสนาก็มีและพบเรื่องราวของไก่ชน ที่บอกถึงความนิยมของการประกวดการต่อสู้ของไก่พื้นเมืองสายพันธุ์ต่างๆ ในภูมิภาคต่าง ๆ แทบจะทั่วโลก ประเทศในแถบเอเชียที่นิยมเลี้ยงไก่ชนได้แก่ ไทย พม่า ลาว กัมพูชา มาเลเซีย ฟิลิปปินส์ และอินโดนีเซีย และแม้แต่ประเทศทางตะวันตก ก็เชื่อว่าอาจเป็นไปได้ที่ความนิยมเกมกีฬาไก่ชนตั้งแต่สมัยโรมันจนถึงปัจจุบัน มีความแพร่หลายและเป็นความนิยมที่มาจากประเทศอินเดีย ปัจจุบันการเลี้ยงไก่ชนแยกออกได้หลายประเภท ไม่ใช่เพราะไก่ชนเป็นวิถีชีวิตและส่วนหนึ่งของพิพิธภัณฑ์ประวัติศาสตร์เท่านั้น แต่ทั้งนี้เพื่อประโยชน์ต่าง ๆ ตามความนิยม ได้ขยายการเลี้ยงไก่ชนเป็นอุตสาหกรรมการทำฟาร์มขนาดใหญ่ และมีการทำธุรกิจส่งออกด้วย เป็นต้น 
== อ้างอิง ==
ไก่ชน
กีฬา
แก้วสายใจ ไซยะสอน

แก้วสายใจ ไซยะสอน (11 กันยายน ค.ศ. 1958 – 4 เมษายน ค.ศ. 2021) เป็นภริยาของประธานประเทศลาวจูมมะลี ไซยะสอน และเป็นสุภาพสตรีหมายเลขหนึ่งของประเทศลาว แก้วสายใจสมรสกับพลโทจูมมะลี ไซยะสอน เมื่อ พ.ศ. 2533 มีบุตร 2 คน
แก้วสายใจเสียชีวิตในวันที่ 4 เมษายน พ.ศ. 2564 จากการจมน้ำ ขณะเดินทางท่องเที่ยว ณ เขื่อนน้ำงึ่ม 
==อ้างอิง==
ชาวลาว
บุคคลที่เกิดในปี พ.ศ. 2501
บุคคลที่เสียชีวิตในปี พ.ศ. 2564
เสียชีวิตจากอุบัติเหตุทางเรือ
คู่สมรสของผู้นำประเทศ
ราอุล กัสโตร

ราอุล โมเดสโต กัสโตร รุซ (Raúl Modesto Castro Ruz; เกิด 3 มิถุนายน พ.ศ. 2474) อดีตประธานาธิบดีแห่งสาธารณรัฐคิวบา หรือเป็นที่รู้จักกันในนาม ราอุล กัสโตร เป็นนักการเมืองลัทธิมากซ์-เลนินและนักปฏิวัติชาวคิวบา ซึ่งเคยดำรงตำแหน่งประธานสภาแห่งรัฐคิวบา และประธานสภารัฐมนตรีคิวบาตั้งแต่ พ.ศ. 2551 ก่อนหน้านี้เขารักษาการอำนาจประธานาธิบดีตั้งแต่ พ.ศ. 2549 ถึง 2551 เขาเป็นผู้บัญชาการทหารแห่งกองทัพคิวบา (กองทัพบก กองทัพเรือ และกองทัพอากาศ) และยังเป็นเลขาธิการคณะกรรมการกลางพรรคคอมมิวนิสต์คิวบาตั้งแต่ พ.ศ. 2554
== อ้างอิง ==
=== เชิงอรรถ ===
=== บรรณานุกรม ===
== แหล่งข้อมูลอื่น ==
Raul Castro Stamps His Mark, Havana Times, 4 March 2009
Who is Raul Castro, Cuba's new leader?,&nbsp; Times Online, 19 February 2008.
Biography by CIDOB Foundation  (in Spanish)
Speech by Raúl Castro on July 26, 2007 (English translation) , Escambray Digital, 27 July 2007.
Cuban Armed Forces Review: Raúl Castro 
"Cuba in transition"  in Starbroek News, 19 April 2007
"Regime readies path for Raúl Castro's rise" by Frances Robles, Miami Herald, 14 July 2006.
Raul Castro Books 
BBC Profile: Raul Castro, 24 February 2008
Time Magazine: Castro Family Values: Fidel vs. Raul  17 April 2008
Photographs of Raul Castro, 1964 – Duke University Libraries Digital Collections
เลขาธิการพรรคคอมมิวนิสต์คิวบา
ประธานาธิบดีคิวบา
รองประธานาธิบดีคิวบา
นายกรัฐมนตรีคิวบา
นักลัทธิคอมมิวนิสต์
นักปฏิวัติ
รัฐมนตรีคิวบา‎
ช้ามะขามป้อม

ช้ามะขามป้อม หรือแขนงพร้อย  เป็นไม้ในสกุลมะขามป้อม วงศ์ Euphorbiaceae เป็นไม้พุ่มขึ้นตามซอกหิน เปลือกลำต้นแตกเป็นรอยเล็กๆ แตกกิ่งจำนวนมาก ใบประกอบแบบขนนก ออกดอกที่ซอกใบตามกิ่ง ผลกลม มีสามพู ออกดอกเดือนสิงหาคม – พฤศจิกายน เป็นพืชที่ทนต่อลมทะเลและไอเกลือ พบครั้งแรกที่ชายทะเลอำเภอศรีราชา จังหวัดชลบุรี เมื่อเดือนมิถุนายน พ.ศ. 2455 โดย D.J. Collins ชาวอังกฤษ ชื่อสปีชีส์ตั้งเป็นเกียรติแก่ผู้ค้นพบ
== อ้างอิง ==
ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 157
สกุลมะขามป้อม
คู่ชีวิต (เพลงค็อกเทล)

"คู่ชีวิต" เป็นเพลงของค็อกเทล เป็นซิงเกิลลำดับที่ 5 จากอัลบั้ม เดอะลอดส์ออฟมิสเซอรี จากค่ายจีนี่เรคคอร์ดส ในเครือจีเอ็มเอ็ม แกรมมี่ ประพันธ์คำร้อง-ทำนองโดย ปัณฑพล ประสารราชกิจ และเรียบเรียงโดยค็อกเทล เพลง "คู่ชีวิต" ได้นำมารวมเป็นเพลงลำดับที่ 5 ในอัลบั้มหลังจากแสดงเป็นครั้งแรกในงานแต่งงานของโอมเมื่อปี พ.ศ. 2555 เพลงนี้มีเนื้อหาเกี่ยวกับความรักที่มั่นคง เพลงนี้เป็นแนวดนตรีกึ่งอาร์แอนด์บี บัลลาด ออกจำหน่ายในวันที่ 7 กุมภาพันธ์ พ.ศ. 2558
== การตอบรับ ==
เพลง คู่ชีวิต ติดชาร์ตอันดับสูงสุด 3 ใน 100 ของชาร์ตหมวดเพลง GMM Gmember Chart Top 100 ประจำวันที่ 24 พฤศจิกายน พ.ศ. 2557 และติดชาร์ตอันดับ 5 ใน 5 ของชาร์ตหมวดเพลง GMM Gmember Chart Top 5 ประจำวันที่ 3 พฤศจิกายน พ.ศ. 2557 จากเว็บไซต์ Gmember
=== ชาร์ต ===
{|class="wikitable"
!align="left"|ชาร์ต (พ.ศ. 2557)
!align="center"|อันดับสูงสุด
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
| align = "center"|3
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 5
| align = "center"|5
|-
|}
{|class="wikitable"
!align="left"|ชาร์ต (พ.ศ. 2558)
!align="center"|อันดับสูงสุด
|-
| align = "left"| จีเอ็มเอ็ม แกรมมี่ จีเมมเบอร์ ท็อปดาวน์โหลด
| align = "center"| 1
|-
|align="left"|ไอทูนส์สโตร์ไทยแลนด์ ท็อปชาร์ต
|align="center"|1
|-
| align = "left"| ซี้ดเอฟเอ็ม ชาร์ตท็อป 20
| align = "center"| 11
|-
| align = "left"| อีเอฟเอ็ม ชาร์ต 94 ท็อป แอรเพลย์
| align = "center"| 83
|}
==อ้างอิง==
เพลงไทยสากล
เพลงป็อปร็อกไทย
เพลงของค็อกเทล (วงดนตรี)
เพลงในปี พ.ศ. 2557
ซิงเกิลในปี พ.ศ. 2558
เพลงที่ประพันธ์คำร้องโดยปัณฑพล ประสารราชกิจ
เพลงบันทึกเสียงที่ผลิตโดยดนัย ธงสินธุศักดิ์
ซิงเกิลในสังกัดจีนี่เรคคอร์ดส
ซิงเกิลในสังกัดจีเอ็มเอ็ม แกรมมี่
ถ่อนฝักตั้ง

ถ่อนฝักตั้ง  เป็นพืชในสกุลถ่อน วงศ์ย่อย Mimosoideae เป็นไม้ยืนต้น ใบประกอบแบบขนนกสองชั้น ดอกช่อ ออกตามซอกใบ ผลเป็นฝักแบนมีติ่งที่ปลายฝัก แห้งแตก พบในภาคเหนือตอนบน พบครั้งแรกที่ดอยอินทนนท์ จังหวัดเชียงใหม่ โดย H.B.G. Garrett ชาวอังกฤษ เมื่อ 15 พฤศจิกายน พ.ศ. 2473 ชื่อสปีชีส์ตั้งเป็นเกียรติแก่ผู้ค้นพบ
== อ้างอิง ==
ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 123
สกุลถ่อน